open-index/open-wikipedia-markdown huggingface dataset:
Sneť

**Sneť** môže byť:
*nárečovo: konár
*slovenský názov rodu húb Ustilago (staršie – pod názvami sneť/mazľavá sneť/sneť mazľavá – aj rodu mazľavka – lat. Tilletia), pozri sneť (Ustilago)
*gangréna

**Snete** alebo **sneťotvaré** môže byť slovenský názov:
*dnes: radu Ustilaginales, pozri snete (Ustilaginales)
*staršie:
**radu snete (Ustilaginales) a radu mazľavky (Tilletiales)
**radu "Hemibasidiales", ktorý zahŕňal čeľade (v rozsahu, v akom boli vtedy definované): sneťovité (vtedy aj: "prašné snete"; lat. Ustilaginacea) a mazľavkovité (vtedy: "mazľavé snete"; lat. Tilletiaceae)

## Pozri aj
*sneť slezinová
*sneť šelestivá
Fiat Tipo (1988)

right|thumb|3-dverový Fiat Tipo

**Fiat Tipo** je hatchback nižšej strednej triedy, ktorý v rokoch 1988 až 1995 vyrábala automobilka Fiat. Automobil mal motor vpredu a pohon predných kolies. Jeho podvozok využívali aj iné automobily Fiat.

## História
V januári roku 1988 predstavila automobilka Fiat model Tipo, ktorý bol nástupcom modelu Ritmo. Automobil v sebe predstavoval rad, na tú dobu, inovatívnych technických riešení. V ponuke bol celý rad benzínových motorov a niekoľko naftových. Dizajn Fiatu Tipo navrhla talianska dizajnérska spoločnosť IDEA. Takmer 70% podvozku bolo pozinkovaných, čo zlepšilo ochranu proti korózii. Automobil mal veľmi pohodlný a priestranný interiér. Preto v roku 1989 získal Fiat Tipo cenu Automobil roka (pokoril vozidlá Opel Vectra a Volkswagen Passat).

V roku 1993 prešiel modernizáciou (bola zmenená predná časť, zlepšila sa antikorózna ochrana a bezpečnosť). Tiež sa dostala do predaja 3-dverová verzia, ktorá bola lepšie vybavená a tiež mala silnejšie motory s väčším zdvihovým objemom.

Výroba Fiatu Tipo bola v Taliansku ukončená v roku 1995. Nástupcom Fiatu Tipo sa stali Fiat Bravo/Fiat Brava. V rokoch 1995 až 1997 bol Fiat Tipo vyrábaný v brazílskom Betim cez Fiat Automóveis.

## Motory
### Benzínové

### Naftové

## Referencie

## Externé odkazy
* História Fiatu Tipo

## Iné projekty

Tipo
Kategória:Automobily nižšej strednej triedy
Leuven

**Leuven** (, po česky *Lovaň*) je mesto vo Flámskom regióne v provincii Flámske Brabantsko, ktorej je hlavným mestom.

## Obyvateľstvo
Leuven má približne 95 463 obyvateľov (2010). 

## Dejiny
Od 1. januára 1977 mesto Leuven pozostáva z týchto častí (bývalých obcí):
* Leuven
* Heverlee
* Kessel-Lo
* Wilsele
* Wijgmaal

Od 1. januára 1995 je Leuven hlavným mestom novej provincie Flámske Brabantsko.

## Osobnosti mesta
* Mária Brabantská  (* 1254† 1321), francúzska kráľovná ako manželka Filipa III.
* Eleonóra Habsburská (* 1498† 1558), portugalská kráľovná ako manželka Manuela I. a francúzska ako manželka Františka I.
* Adriaan van Roomen (* 1561† 1615), matematik
* Selah Sue (* 1989), speváčka a skladateľka

## Partnerské mestá
*  Krakov, Poľsko
*  Lüdenscheid, Nemecko
*  Rennes, Francúzsko
*  's-Hertogenbosch, Holandsko

## Referencie


## Iné projekty

## Externé odkazy
* Oficiálne stránky mesta


Kategória:Mestá v Belgicku
Zlín Z-37 Čmelák

thumb|right|Východonemecké Z-37 Čmeláky počas doplňovania chemikáliami, september 1974
thumb|right|Let Z-37A C3
thumb|right|Zlín Z-37A Čmelák
thumb|right|Kokpit lietadla Čmelák

**Zlín Z-37 Čmelák** alebo **LET Z-37 Čmelák** je česko-slovenský jednomotorový dolnoplošník, vyvinutý ako poľnohospodárske lietadlo, ktoré však slúžilo a dodnes ešte slúži aj k mnohým ďalším účelom.

## Vznik a vývoj
Zlín Z-37 Čmelák bol vyvinutý v spolupráci firiem LET Kunovice a Moravan Otrokovice. Jeho prvý prototyp pod označením **XZ-37** po prvýkrát vzlietol 29. júna 1963. Lietadlo sa začalo sériovo vyrábať od roku 1965 a jeho výroba v rôznych verziách trvala až do roku 1984. Celkom bolo vyrobených 713 kusov.

## Použitie
Lietadlo malo a má široké uplatnenie, azda najznámejšia je jeho poľnohospodárska verzia pre rozprašovanie sypkých hmôt i na postrek. Ďalším využitím je ťahanie leteckých transparentov a vetroňov. Vyrábaná „nepoľnohospodárska“ (resp. cvičná) verzia s kabínou pre 1 – 2 cestujúcich rovnako ako následne prestavaná poľnohospodárska verzia sa používa ako dopravné lietadlo pre osobnú dopravu a na vyhliadkové lety.

## Verzie
;XZ-37
: Prvý prototyp
;Z-37
: Lietadlá prvej výrobnej série 1965 – 1971
;Z-37A
: Ďalšia výrobná séria 1971 – 1975 a 1983 – 1984, 650 lietadiel
;Z-37A-2
: Dvojsedadlová cvičná verzia, 27 lietadiel

### Odvodené typy
;XZ-37T
: Prototyp s turbovrtuľovým motorom Walter M-601B, predĺženým trupom, novými krídlami a ďalšími inováciami, skonštruovaný v roku 1981
;Z-37T Agro Turbo
: Sériová verzia s motorom Walter M-601Z, 1985 – 1987, postavených bolo 28 lietadiel vrátane cvičnej verzie Z-37T-2
;Z-37T-2
: Dvojsedadlová turbovrtuľová cvičná verzia, 1985 – 1987
;Z-137T
: Ďalšia modernizovaná a výkonnejšia verzia Z-37T Agro Turbo

## Špecifikácie (Z-37A)
### Technický popis
náhľad|Nákres Z-37
Z-37 je samonosný dolnoplošník s celokovovým krídlom, trupom zvareným z oceľových trubiek potiahnutým tesilovou tkaninou s polyuretánom. Podvozok je ostrohového typu so širokým rozchodom a veľkou výškou hlavných nôh. Krídlo je trojdielne. Obdĺžnikový centroplán je dvojnosníkový, spojený s trupom šiestimi závesmi. K centroplánu sú zavesené lichobežníkové vonkajšie krídla, vybavené na nábežnej hrane vonkajších častí pevnými slotmi. Krídlo je vybavené veľmi účinnými dvojštrbinovými vztlakovými klapkami. Maximálna výchylka klapky v polohe pre pristátie je 50°.

### Technické údaje
* **Posádka:** 1, pilot
* **Kapacita:** 1, mechanik (voliteľné), 650 l chemikálií
* **Dĺžka:** 
* **Rozpätie:** 
* **Výška:** 
* **Plocha krídel:** 
* **Hmotnosť prázdneho lietadla:** 
* **Vzletová hmotnosť:** 
* **Užitočné zaťaženie:** 
* **Pohonná jednotka:** 1 × vzduchom chladený deväťvalcový hviezdicový motor (preplňovaný) Walter M-462RF s výkonom 232 kW
* **Vrtuľa:** Avia V-520
[thumb|right|Zlín Z-37 Čmelák v [Múzeum letectva Košice|Múzeu letectva v Košiciach]]

### Výkony
* **Maximálna rýchlosť:** /h
* **Cestovná rýchlosť:** /h
* **Pádová rýchlosť:** /h
* **Minimálna rýchlosť:** /h
* **Vytrvalosť vo vzduchu:** 3,5 hodiny
* **Dolet:** 
* **Dostup:** 
* **Stúpavosť:** /s

## Iné projekty

## Zdroj

Kategória:Lietadlá Zlín
Kategória:Lietadlá LET
Thasos

**Thasos** (nesprávne Thassos) môže byť:
*ostrov v Grécku, pozri  Thasos (ostrov)
*nepresne: Limenas Thasou
*v gréckej mytológii syn sidónskeho kráľa Agénora, pozri Thasos (syn Agénora)
Financie

**Financie** môžu byť:
*finančné vzťahy spolu s ich vnútorným systémom resp. príslušná náuka, pozri financie (finančné vzťahy)
*finančné zdroje, finančné prostriedky
*hovorovo: 
**majetkové pomery; hospodársky stav; príjmy (najmä štátu, kraja a pod.)
**peňažné prostriedky, peniaze
Anton Ottmayer

**Anton Ottmayer** (* 1796, Žilina – † ?) bol predstaviteľ slovenského biedermeieru, spisovateľ, právnik (právo absolvoval v roku 1817 na univerzite v Pešti), profesor na právnickej fakulte, neskôr advokát v Pešti. Inicioval založenie Spolku milovníkov reči a literatúry slovenskej, v ktorej bol dva roky aktuárom a rok predsedom. V almanachu Zora publikoval novely: *Krajina štesťá*, *velikosti a umeňá*, *Mina aneb Tajemná láska*, *Mathilda aneb Úprimná láska*, *Žofka a Václav aneb Stála láska*. Vydal odborné štúdie z oblasti práva a ekonomicko – právnych vzťahov v latinčine (*Conspectus et explanatio legum de summaria repositione perlatarum*, Pešť, 1825), v nemčine (*Wechselgesetzbuch*, Budín, 1840) a maďarčine (*Nézetek Magyarhon jövő népnevelése kőrül*, Budín, 1848). Bol veľkou osobnosťou, ktorej Ján Hollý venoval ódu.

## Dielo
### Odborné štúdie
* *Conspectus et explanatio legum de summaria repositione perlatarum*, Pešť, 1825
* *Wechselgesetzbuch*, Budín, 1840
* *Nézetek Magyarhon jövő népnevelése kőrül*, Budín, 1848

### Sentimentálna próza
* ''Krajina štesťá (Krajina šťastia)''
* *velikosti a umeňá*
* ''Mina aneb Tajemná láska (Tajomná láska)''
* ''Žofka a Václav aneb Stála láska (Stála láska)''
* ''Mathilda aneb Úprimná láska (Úprimná láska)''

## Externé odkazy
Anton Ottmayer - Zlatý fond denníka SME

Kategória:Slovenskí spisovatelia
Kategória:Narodenia v 1796
Dunlop Tyres

**Dunlop Tyres** je britská spoločnosť v 75-percentnom vlastníctve Goodyear Tire and Rubber Company a 25-percentnom vlastníctve Sumitomo Rubber Industries, ktorý predáva značkové cestné pneumatiky Dunlop pre Dunlop Rubber Company. Okrem hlavného predaja značiek Goodyear a Dunlop sú pneumatiky predávané pod značkami Fulda, Sava a Arrowspeed.

## Referencie

## Externé odkazy
* Dunlop Tyres webstránka
* Dunlop Motorcycle Tyres webstránka

Kategória:Výrobcovia pneumatík
Kategória:Podniky v Spojenom kráľovstve
Andi Deris

**Andreas "Andi" Deris** (* 18. august 1964, Karlsruhe, Nemecko) je spevák a hlavný skladateľ pre power metalovú kapelu Helloween. Je taktiež zakladateľom a bývalým lídrom nemeckej melodic metalovej kapely Pink Cream 69. Má aktívnu sólovú kariéru, rovnako ako jeho vlastné nahrávacie štúdio na Tenerife.

Kategória:Nemeckí heavymetaloví speváci
Kategória:Nemeckí heavymetaloví gitaristi
Kategória:Členovia skupiny Helloween
Kategória:Osobnosti z Karlsruhe
Beersel

**Beersel** je obec vo Flámskom regióne v provincii Flámske Brabantsko.

## Obyvateľstvo
Beersel má približne 24 000 obyvateľov (2010). 

## Dejiny
Od 1. januára 1977 obec Beersel pozostáva z týchto častí (bývalých obcí):

*Beersel
*Lot
*Alsemberg
*Dworp
*Huizingen

## Referencie


## Iné projekty

## Externé odkazy
* Oficiálne stránky mesta

Kategória:Obce v Belgicku
Avaceratops

**Avaceratops** bol malý rohatý dinosaurus, ktorý žil vo vrchnej kriede (asi pred 75 miliónmi rokov) na území dnešných Spojených štátov. Jediný druh je **Avaceratops lammersi**.

## Objav
náhľad|vľavo|Rekonštrukcia vzhľadu
Fosílie tohto dinosaura boli objavené na začiatku 80. rokov v Montane a roku 1986 boli opísané paleontológom Petrom Dodsonom. Názov bol vybraný podľa mena manželky objaviteľa tohto dinosaura Eddieho Colea - Ava. Druhové meno bolo zvolené na počesť majiteľov pozemku, na ktorom bol objav urobený - rodiny Lammersových.

## Klasifikácia
Avaceratops patril do čeľade Ceratopsidae, infraradu Ceratopsia. Tieto tzv. rohaté dinosaury boli väčšinou mohutné štvornožce s rohmi na hlave, papagájovitým zobákom a dlhým krčným golierom. Postavenie tohto zástupcu v rámci celej skupiny je neisté. Bol to malý ceratops s pevným golierom, takže mohol byť snáď predkom populárnejšieho príbuzného Triceratopsa. Podľa Penkalskiho a Dodsona (1999) snáď tvoril Avaceratops spájajúci článok medzi dvoma podčeľaďami Centrosaurinae a Ceratopsinae.

## Potrava
Rovnako ako všetky ostatné rohaté dinosaury, aj Avaceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný uštipovať aj silné konáre a výhonky.

## Referencie
* 

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Chirostenotes

**Chirostenotes** bol rod dravého oviraptorosaura, žijúceho v období vrchnej kriedy (asi pred 80 miliónmi rokov) na území dnešnej Severnej Ameriky (provincia Alberta). 

[náhľad|vľavo|[Lebka Chirostenota]]
Chirostenotes meral zhruba  na dĺžku, v najvyššom bode chrbta bol asi  vysoký a vážil zhruba 20 až . Charakteristikou rodu bol dlhý krk, pomerne malá bezzubá lebka, výrazný hrebeň, mohutné pazúry a dlhé končatiny. Chirostenotes bol zrejme všežravec alebo menej pravdepodobne bylinožravec, živiaci sa rozmanitou živočíšnou a rastlinnou potravou alebo vajcami.

Typový druh *C. pergracilis*, opísal v roku 1924 paleontológ Gilmore. V roku 1933 bol opísaný ďalší druh, *C. elegans*, ktorý je dnes zvyčajne radený do samostatného rodu Elmisaurus (*E. elegans*). Taxonomická história Chirostenota je značne mätúca, pretože v priebehu minulého storočia k nemu pribudlo značné množstvo fosílií iných druhov. Len dodnes tak bolo vytvorených asi 6 neplatných synoným:

* *Macrophalangia canadensis* (Sternberg, 1932)
* *Caenagnathus collinsi* (Sternberg, 1940)
* *Ornithomimus elegans* (Parks, 1933)
* *Elmisaurus elegans* (Parks, 1933) Currie, 1989
* *Caenagnathus sternbergi* (Cracraft, 1971)
* *Chironstenotes sternbergi* (Cracraft, 1971)

## Referencie
* 

Kategória:Oviraptorosauria
Kategória:Kriedové dinosaury
Kategória:Dinosaury zo Severnej Ameriky
Olorotitan

**Olorotitan** bol rod veľkého vtákopyskatého dinosaura z podčeľade Lambeosaurinae. Žil v období vrchnej kriedy (asi pred 70 až 65 miliónmi rokov). Nájdený bol v súvrství Tsagayan pri Kundure (Amurská oblasť), v oblastiach Ďalekého východu na území dnešného Ruska. Jediný druh je **Olorotitan arharensis**.

## Opis
left|thumb|Rekonštrukcia vzhľadu
thumb|left|Lebka Olorotitana 
Olorotitan bol veľmi mohutný hadrosaurid, ktorý dosahoval dĺžku až okolo 12 metrov. Predstavuje jediného vtákopyskatého dinosaura tejto podčeľade, známeho podľa takmer kompletnej kostry mimo územia Spojených štátov. Podľa fylogenetickej analýzy Godefroita a jeho kolegov je tento rod najbližší príbuzný rodom Corythosaurus a Hypacrosaurus. Rovnako ako všetky hadrosaury, aj Olorotitan bol štvornohý bylinožravec, ktorý sa mohol vztýčiť v prípade potreby i na zadné. Potravu dokázal žuť, k čomu mu slúžili charakteristické batérie zubov. Zrejme dokázal vydávať charakteristické dorozumievacie zvuky.

## Nález
Pozostatky objaveného jedinca sa skladajú z takmer kompletnej kostry, ktorú opísal v roku 2003 belgický paleontológ Pascal Godefroit a jeho kolegovia. Rodové meno znamená v preklade „obria labuť“, druhové potom odkazuje na miesto objavu. Zaujímavosťou tohto dinosaura je hrebeň v tvare sekery, ktorý mu vybiehal zo zadnej časti lebky. Nález je dôležitý z hľadiska celkového obrazu o geografickom rozšírení lambeosaurinov.

## Referencie
* 

Kategória:Hadrosauridae
Kategória:Kriedové dinosaury
Kategória:Dinosaury z Ázie
Alexej Petrovič (Rusko)

**Alexej Petrovič** (; * 28. február 1690, Moskva, Ruské cárstvo – † 7. júl 1718, Petrohrad) bol cárovič – následník ruského trónu, prvorodený syn cára Petra I. Veľkého a jeho prvej manželky Jevdokije Lopuchinovej.

Cárovič Alexej Petrovič po nezhodách s otcom, cárom Petrom I. ušiel z Ruska a Peter I. ho zbavil následníctva.

## Literatúra
* STELLNER, František. Petr I. Veliký a carevič Alexej. *Historický obzor: časopis pro výuku dějepisu a popularizaci historie*, 2011, 22 (3-4), s. 82-86. ISSN 1210-6097.
* THOMA, Helga. *Zločiny ve státním zájmu*, Ikar, 2003.

## Iné projekty

Kategória:Romanovci
Kategória:Obete mučenia
Kategória:Pochovaní v katedrále svätého Petra a Pavla v Petrohrade
Kategória:Rytieri Radu svätého Andreja
Balaur

**Balaur** je vyhynutý rod malého dravého dinosaura z čeľade Dromaeosauridae. Žil v období vrchnej kriedy (stupeň mástricht, asi pred 70 Ma) na území dnešného Rumunska (ostrov Haţeg). Typový a doteraz jediný známy druh **Balaur bondoc** opísali rumunskí a americkí paleontológovia v roku 2010. 

Jediný známy exemplár predstavuje neúplná kostra, ktorej nápadným znakom sú mohutné krátke končatiny, robustnejšie ako u ostatných dromeosaurov (odtiaľ druhový názov, ktorý v rumunčine znamená „tučný, zavalitý“).

## Opis
Najnápadnejším znakom tohto asi dvojmetrového predátora je prítomnosť dvoch „kosákovitých“ pazúrov na každej jeho dolnej končatine; ostatné dromeosaury mali na každej len jeden. Môže však ísť aj o akúsi patológiu alebo posmrtné ohnutie druhého prsta. Predné končatiny boli pomerne redukované aj keď nie priamo zakrpatené. Zadné končatiny boli silné a slúžili skôr ku skoku ako behu. Je pravdepodobné, že Balaur bol dominantným predátorom svojho ekosystému a lovil živočíchy väčšie ako bol on sám. Nie je však isté, či žil podobne ako jeho mongolský príbuzný Velociraptor v malých svorkách.

## Galéria

Súbor:Balaur bondoc scalechart.png|Veľkostné porovnanie s človekom
Súbor:Balaur bondoc 1.jpg|Holotyp


## Referencie

## Zdroj
*  

Kategória:Dromaeosauridae
Kategória:Kriedové dinosaury
Kategória:Dinosaury z Európy
Osmonoh gigantický

**Osmonoh gigantický** (iné názvy: **chobotnica veľká, chobotnica obrovská**; lat. *Enteroctopus dofleini*) patrí medzi mäkkýše *(Mollusca)*. Spolu s kalmármi patrí k najväčším mäkkýšom a najväčším a najinteligentnejším bezstavovcom. Žije vo väčších hĺbkach. V staroveku a stredoveku existovalo veľa legiend o tom, ako obrovská chobotnica napadla loď.

## Opis
Osmonoh gigantický narastá do dĺžky 3 - 5 m a váži 10 - 50 kg. Plazí sa po dne pomocou dlhých, prísavkami pokrytých ramien. Úkryt vyhľadáva v koraloch, pod balvanmi a v puklinách. Dožíva sa 4 roky.

## Výskyt
Žije na severnom okraji Tichého oceánu, od Japonska po Aleutské ostrovy a južne po Kaliforniu.

## Správanie
V ohrození mení farbu alebo vypustí oblak „atramentu“, ktorý ju zahalí. Mladé jedince si vyhrabávajú diery pod kameňmi, v piesku alebo štrku, kde nachádzajú útočisko pred predátormi - tuleňmi, morskými vydrami, žralokmi a veľkými rybami.

## Potrava
Osmonoh gigantický loví potravu hlavne v noci, živí sa predovšetkým krabmi a homármi, ako aj inými kôrovcami a mäkkýšmi, menšími chobotnicami a rybami, no obľubuje aj žraloky. Potravu často konzumuje vo svojom úkryte, pričom prázdne schránky a iné nestrávené zvyšky koristi hromadí pred vchodom.

## Rozmnožovanie
Osmonohy žijú väčšinou samotársky život, s výnimkou obdobia rozmnožovania. Samec dopraví balík spermií, dlhý až jeden meter, do plášťovej dutiny samice pomocou špeciálne modifikovaného ramena. Samica kladie tisíce vajíčok do dier na dne a stráži ich až do vyliahnutia, čo trvá 5 až 8 mesiacov v závislosti od teploty vody. Ustavične ich polieva prúdom vody zo svojho sifónu a čistí ich ramenami od parazitov. Po celý ten čas neprijíma potravu a krátko po narodení potomstva hynie.

### Liahnutie mláďat
Pri liahnutí im matka pomáha dostať sa von z diery, odkiaľ plávajú k hladine. Prvé mesiace svojho života strávia medzi planktónom na hladine, potom sa presúvajú ku dnu.

## Referencie

## Iné projekty

## Zdroj
* 

Kategória:Najmenej ohrozené druhy
Kategória:Hlavonožce
1. hokejová liga SR 2010/2011

**1. hokejová liga SR 2010/2011** bola osemnástou sezónou 1. hokejovej ligy SR. Súťaž mala 14 účastníkov. Prvých osem mužstiev postúpilo do play-off. Víťazom sa stalo družstvo ŠHK 37 Piešťany,  ktoré vo finále porazilo družstvo MHk 32 Liptovský Mikuláš 4:3 na zápasy v sérii hranej na štyri víťazné zápasy. ŠHK 37 Piešťany si v baráži nevybojovali postup do extraligy. Pre družstvá od 9.-14. miesta sa sezóna skončila. Vypadlo družstvo HK Brezno.

## Základná časť

## Play-off

### Pavúk

### Štvrťfinále
* **[[ŠHK 37 Piešťany]]** - HK Dukla Michalovce **3:1** (**4:1**, **4:1**, 1:2, 3:2)
* **[[MHk 32 Liptovský Mikuláš]]** - HK Trnava **3:0** (**2:0**, **3:1**, 4:3)
* **[[HK Spišská Nová Ves]]** - HK Trebišov **3:0** (**3:1**, **9:3**, 4:2)
* HC 46 Bardejov - **[[HC 07 Detva]]** **1:3** (**4:0**, **1:2sn**, 1:4, 2:4)

### Semifinále
* **[[ŠHK 37 Piešťany]]** - HC 07 Detva **3:0** (**3:2pp**, **5:2**, 2:0)
* **[[MHk 32 Liptovský Mikuláš]]** - HK Spišská Nová Ves **3:0** (**3:2**, **2:1**, 4:1)

### Finále
* **[[ŠHK 37 Piešťany]]** - MHk 32 Liptovský Mikuláš **4:3** (**2:3sn**, **4:3**, 2:5, 4:0, **2:1**, 2:5, **4:0**)

## Baráž o extraligu
* **[[MsHK Žilina]]** - ŠHK 37 Piešťany **4:0** (**4:2**, **4:2**, 3:1, 3:1)

Kategória:Sezóny slovenskej hokejovej ligy
Kategória:Ľadový hokej v 2010
Kategória:Ľadový hokej v 2011
Kategória:1. hokejová liga SR
Voľby do zastupiteľstiev obcí v Česku 1994

thumb|Štátny znak ČR
Prvé **voľby do zastupiteľstiev obcí** sa v samostatnom Česku uskutočnili v termíne 18. – 19. novembra 1994. 

Vo voľbách bolo zvolených 6 262 zastupiteľstiev a 62 160 zastupiteľov. 

Podiel zvolených žien dosiahol 17,86%. Volebná účasť dosiahla 60,68%.

## Externé odkazy
* Oficiálne volebné výsledky

Kategória:Voľby v Česku
Kategória:1994 v Česku
Maciej Kazimierz Sarbiewski

**Maciej Kazimierz Sarbiewski** (* 24. február 1595, Sarbiewo, Poľsko - † 2. apríl 1640, Varšava) bol poľský básnik z obdobia baroka. Písal v latinskom jazyku.

## Život
Pochádzal zo šľachtickej rodiny - jeho otec bol mazovský vojvoda. Budúci básnik sa učil  v jezuitskej strednej škole v meste Pułtusk a potom na Vilniuskej univerzite. Neskôr na nej aj vyučoval. Bol jezuitom a doktorom teológie. V roku 1622 cestoval do Ríma, kde pokračoval v štúdiu na jezuitskom kolégiu. Poľský kráľ Wladislav IV. ho korunoval vavrínovým vencom za jeho literárne dielo.   

Väčšinu jeho tvorby tvoria latinské básne, ale napísal aj traktát o literárnej teórii a dielo o rímskom náboženstve. Jeho diela boli viackrát vydávané a známe vo viacerých krajinách Európy. Ich ilustrátorom bol Peter Paul Rubens.
thumb|upright|left|Rubensova ilustrácia Sarbiewskeho diela
## Dielo
* De perfecta poesi sive Vergilius et Homerus, 
* Lyricorum libri IV et Lyricorum libri tres

## Iné projekty

## Externé odkazy
* Katolícka encyklopédia - heslo Sarbiewski

Kategória:Poľskí spisovatelia
Kategória:Poľskí básnici
Kategória:Poľskí teológovia
Kategória:Absolventi Vilniuskej univerzity
Kategória:Poľskí jezuiti
Qwiki

**Qwiki** je multimediálna internetová encyklopédia v anglickej verzii. Textový obsah, ktorý je súhrnom ľubovoľného článku (anglickej mutácie) wikipédie, je prezentovaný syntetickým hlasom a je doplnený animovanými grafmi, obrázkami a videami získanými z rôznych internetových zdrojov. Projekt sa pokúša o podanie zosúladeného audiovizuálneho pohľadu na hľadanú tému. Je podporovaná spoluzakladateľom Facebooka Eduardom Saverinom a spoluzakladateľom YouTube Jawedom Karimom. Spustená bola 24. januára 2011 v testovacom „alpha“ režime. Stránka ponúka aj jednoduché spôsoby zdieľania a dopĺňania obsahu.

## Zdroj
* 

## Externé odkazy
* oficiálna stránka

Kategória:Internetové encyklopédie
Uhol odklonu kolesa

right|thumb|Koleso so záporným odklonom
right|thumb|Automobil 1960 Milliken MX1 Camber Car je ukážkou veľkého záporného odklonu kolies

**Uhol odklonu kolesa** alebo **uhol odklonu** či **odklon kolies** je uhol, ktorým sa koleso automobilu alebo iného viacstopového vozidla odkláňa od svojej zvislej osi. Presnejšie povedané, je to uhol medzi zvislou osou kolesa a zvislou osou vozidla, pokiaľ sa pozeráme spredu alebo zozadu. Uhol odklonu kolesa sa využíva pri návrhu riadenia alebo nápravy. Pokiaľ je horná časť kolesa mimo dolnej časti (ďalej od vozidla) je to *kladný odklon*. Pokiaľ je ale ďalej od vozidla dolná časť kolesa ide o *záporný odklon*.

Odklon ovplyvňuje ovládateľnosť vozidla pri určitej konštrukcii nápravy. Predovšetkým záporný odklon zlepšuje priľnavosť v zákrutách. Preto lebo nastavuje pneumatiku do vhodnejšieho uhlu voči vozovke a sily sa prenášajú cez zvislú rovinu kolesa, namiesto priečnej šmykovej sily.

Pri vozidlách s rovnobežníkovými nápravami je odklon kolies meniteľný, ale pri novších vozidlách s nápravami MacPherson je obvykle pevne nastavený. Potom sú nižšie nároky na údržbu, pokiaľ sa vozidlo zníži použitím kratších pružín, zmení to odklon kolies, a to môže viesť ku zvýšeniu opotrebovania pneumatík a k horšej ovládateľnosti vozidla. Z tohto dôvodu ľudia, ktorý to s úpravami pre lepšie vlastnosti myslia vážne, nemôžu iba znížiť vozidlo, ale takisto upraviť montážny bod na hornom konci vzpery, aby umožňoval posun v priečnom smere (vzhľadom k pozdĺžnej osi vozidla) pre nastavenie odklonu. Pre takto upravované vozidlá sú k dispozícii rozširovacie podložky s rôznymi hrúbkami.

Terénne vozidlá, napríklad poľnohospodárske traktory využívajú kladný odklon kolies. Pri týchto vozidlách kladný odklon pomáha zmenšovať silu potrebnú pre riadenie vozidla.

## Pozri aj
* Záklon rajdového čapu
* Čap riadenia prednej nápravy
* Zbiehavosť kolies
* Kyvadlová náprava

## Zdroj

## Externé odkazy
*Odklon a ladenie náprav pretekárskych automobilov   (anglicky)
*Odklon, záklon, zbiehavosť - Čo to znamená?  (anglicky)

Kategória:Podvozok automobilu
Kláštor Vyšší Brod

náhľad|Vyšebrodský kláštor

**Kláštor Vyšší Brod** je cisterciánsky kláštor nachádzajúci sa vo Vyššom Brode. Ide o jednu z najvýznamnejších kultúrnych pamiatok južných Čiech. Od roku 1995 je zaradený medzi kultúrne pamiatky.

## Dejiny
Kláštor založil v roku 1259 Vok I. z Rožmberka po predchádzajúcom jednaní s cisterciánskou generálnou kapitulou v kláštore Cîteaux. Fundácia bola potvrdená pražským biskupom 1. júna 1259. Zakladateľ novému kláštoru zároveň (či krátko potom) daroval pozemky okolo, vrátane osady Vyšší Brod. Rožmberkovci boli najvýznamnejšia vetva rodu Vítkovcov a je nesporné, že od začiatku sa s kláštorom počítalo ako s rodovou nekropolou. Pohrebom Voka I. z Rožmberka 1262 tu začal rad pohrebov desiatich generácii.

Na juhozápad od osady postupne vyrástla impozantná gotická stavba opevneného kláštora s nádherným kláštorným kostolom Nanebovzatia Panny Márie. Kláštor prežil niekoľko období úpadku, z ktorých najväčšie boli úpadky v 14. storočí (za husitských vojen bol kláštor vypálený), a v druhej polovici 20. storočia (v 40. rokoch boli mnísi vyhnaní nacistami a kláštor spustol). 

Po druhej svetovej vojne sa mnísi vrátili, nie však na dlho, lebo na začiatku 50. rokov kláštor prepadli príslušníci ŠtB a ZNB, ktorí bez akéhokoľvek zákonného podkladu kláštor zabrali a mníchov odviezli do internačných táborov (súčasť Akcie K). V nasledujúcich rokoch kláštor pustol. Našťastie sa nepodarilo presadiť plány miestneho JRD, ktoré z neho chcelo urobiť sklad poľnohospodárskej techniky. Z jeho najcennejších častí bolo vytvorené múzeum, ale do stavby sa neinvestovalo a nemalá časť hnuteľného majetku bola rozkradnutá. Cisterciánsky rád sa do kláštora vrátil po roku 1989 a od tej doby sa postupne snaží o jeho opravy.

Počas sezóny (apríl – september) je kláštor prístupný verejnosti, návštevníkov sprevádzajú sprievodcovia, mimo sezónu je potrebné návštevu vopred dohodnúť.

## Turistické zaujímavosti
Kláštorný kostol Nanebovzatia Panny Márie (dostavaný v 14. storočí) so štyrmi kaplnkami, jedným hlavným oltárom a ôsmimi vedľajšími. Ďalej sú verejnosti pri prehliadkach prístupné následujúce cenné priestory: postranné a obrazové galérie, knižničná chodba a dva knižničné sály: filozofický a teologický. Hoci sa podarilo v reštitúciách dohliadať a získať späť len časť hnuteľného majetku, vyskytujú sa tu niektoré pozoruhodné zbierky – zbierka obrazov českých maliarov v obrazárni, zbierka bohoslužobných predmetov zo 17. a 18. storočia, rozsiahla zbierka biblií v 40 jazykoch, rozsiahla zbierka odbornej teologickej a filozofickej literatúry. Celkovo obsahujú knižnice viac ako 70 tisíc zväzkov, vrátane 200 rukopisov na pergamene a 400 inkunábulií.

## Pozri aj
* Národná kultúrna pamiatka Českej republiky

## Iné projekty

## Externé odkazy
* Stránky kláštora
*
*
* Internetový sprievodca
*
*
*

## Referencie

## Zdroj

Vyšší Brod
Kategória:Gotické stavby v Česku
Kategória:Národné kultúrne pamiatky v Juhočeskom kraji
Kategória:Vyšší Brod
Kategória:Kostoly v okrese Český Krumlov
Križiak obyčajný

thumb|Križiak obyčajný

**Križiak obyčajný** (staršie: **pavúk križiak**, **pavúk krížový**; zriedkavo: **križiak záhradný**; ľudovo a staršie: **križiak**; lat. *Araneus diadematus*, staršie: *Aranea cruciger*, *Aranea diadema*, *Aranea diademata*, *Aranea diadematus*, *Epeira diadema*) je druh pavúka z čeľade križiakovité (*Araneidae*).
náhľad
## Výskyt
Ide o jeden z najbežnejších druhov pavúkov, na Slovensku.  Je veľmi hojný. Robí si okrúhle siete na kríkoch, stromoch a medzi vyššími bylinami.

Celkovo sa vyskytuje v Európe a v Severnej Amerike (časti USA a Kanady). Obýva najmä lesy a záhrady.

## Opis
Samec meria 5 – , samička 10 – . Vyskytuje sa vo farebných variáciách od sivej po čiernu.  Mláďatá sa liahnu z kokónov v máji. Najprv žijú spolu, neskôr sa rozptýlia a tkajú malé,  siete. Prezimujú ako pavúky veľké 3 –  a dospievajú v auguste budúceho roku.

## Referencie

## Iné projekty

Kategória:Križiakovité
Interval (matematika)

**Interval** v matematike je množina všetkých reálnych čísel ležiacich medzi dvoma reálnymi číslami **a**, **b**.  Napríklad množina  x spĺňajúcich nerovnosť 0 \le x \le 1, čo sa zapisuje v tvare [0,1]. Iným príkladom intervalu je množina všetkých reálnych čísel \R, čo sa zapisuje aj v tvare  (-\infty,+\infty), alebo množina všetkých záporných reálnych čísel \R^-, čo zapisujeme ako  (-\infty,0)teda mínus nekonečno až nula.  Krajné body do intervalu môžu, ale nemusia patriť, podľa toho či v jeho špecifikácii sú ostré alebo neostré nerovnosti.

Všeobecne je v abstraktnej matematike interval definovaný ako podmnožina **S** nejakej lineárne usporiadanej množiny **T**, pre ktorú platí: 
:{ x,y\in S} \land {\displaystyle x, potom { z\in S} 

Vyššie uvedená definícia je potom  dôležitým špeciálnym prípadom s { T=\mathbf {R} }.

## Označenia intervalov

:  \begin{align}
(a,b) &= \{x\in\R\,|\,a

V literatúre sa tiež možno stretnúť s označením pre ostrú hranicu znakmi **<** a **>** a s oddeľovačom hraníc intervalu znakom **;**, aby nedošlo k zámene s desatinnou čiarkou.

## Terminológia
**Otvorený interval** neobsahuje svoje krajné body, a je označovaný pomocou oblých zátvoriek. Napríklad (0,1) predstavuje čísla väčšie ako 0 a menšie ako 1.

**Uzavretý interval** obsahuje aj krajné body a označuje sa pomocou hranatých zátvoriek alebo pomocou znakov **<** a **>**. Napríklad [0,1] znamená čísla väčšie alebo rovné ako 0 a menšie alebo rovné ako 1.

**Polootvorený** alebo **polouzavretý** interval je interval, ktorý je na jednom konci uzavretý a na druhom otvorený.

## Vlastnosti
*Prienik dvoch intervalov je interval.
*Interval je konvexná množina.
*Zjednotenie dvoch intervalov je interval práve vtedy a len vtedy, ak intervaly majú neprázdny prienik, alebo ak otvorená hranica jedného intervalu je uzavretou hranicou druhého intervalu.

## Referencie

## Zdroj
* I. KLUVÁNEK: *Prípravný kurz k diferenciálnemu a integrálnemu počtu.* Ružomberok, Pedagogická fakulta Katolíckej univerzity v Ružomberku. 2006, s. 60-62

Kategória:Matematická analýza
Železničná trať Strakonice – Volary

**Železničná trať Strakonice - Volary** (v cestovnom poriadku pre cestujúcich označená číslom **198**). Trať vedie zo Strakoníc cez Vimperk do Volarov. Jednokoľajová regionálna trať. 

## Dejiny
Prevádzka na úseku trate zo Strakoníc do Vimperku bola zahájená v roku 1893, úsek z Lenory do Volarov v roku 1899 a posledný sprevádzkovaný úsek z Vimperku do Lenory v roku 1900

## Nadväzujúce trate
### Strakonice
* Trať 190 České Budějovice - Výhybna Nemanice - Dívčice - Číčenice - Protivín - Ražice - Strakonice - Horažďovice předměstí - Nepomuk - Nezvěstice - Plzeň hl. n.
* Trať 203 Březnice - Blatná - Strakonice

### Volary
*Trať 194 (České Budějovice) Odbočka Rožnov - Černý Kříž - Volary / Nové Údolí
*Trať 197 Číčenice - Volary

## Externé odkazy
*na ZelPage.cz
*História železničných tratí

## Zdroj

Strakonice - Volary
Kategória:Doprava v okrese Strakonice
Kategória:Doprava v okrese Prachatice
84th Academy Awards

**84th Academy Awards** (doslova "84. udeľovanie Cien Akadémie") alebo ľudovo **84. udeľovanie Oscarov** je ceremónia, na ktorej boli ocenené najlepšie filmy za rok 2011. Uskutočnila sa 26. februára 2012 v divadle Kodak Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátorom show mal byť pôvodne Eddie Murphy, ktorý však odstúpil kvôli homofóbnym vyjadreniam producenta Bretta Ratnera, ktorý tiež odišiel z projektu. Rolu moderátora na sena prevzal Billy Crystal, ktorý moderoval udeľovanie Oscarov už po deviaty raz.

Nominanti v jednotlivých kategóriách boli ohlásení 24. januára 2012 v Samuel Goldwyn Theater.

## Čestné ocenenie Academy Awards
Akadémia filmových umení a vied ocení nasledujúce osobnosti kultúrnej oblasti na 3. výročnom odovzdávaní guvernérskych cien.

### Čestné ocenenie Akadémie
* James Earl Jones
* Dick Smith

### Humanitárne ocenenie Jeana Hersholta
* Oprah Winfreyová

## Nominanti
### Hlavní nominanti

### Ostatné nominácie

### Filmy s viacnásobnými nomináciami
Nasledovných 18 filmov obdržalo viacnásobné nominácie:
* 11 nominácií: *[[Hugo a jeho veľký objav]]*
* 10 nominácií: *[[Umelec (film)|Umelec]]*
* 6 nominácií: *[[Moneyball (film)|Moneyball]]* a *[[Vojnový kôň (film)|Vojnový kôň]]*
* 5 nominácií: *[[Deti moje (film)|Deti moje]]* a *[[Muži, ktorí nenávidia ženy (film z roku 2011)|Muži, ktorí nenávidia ženy]]*
* 4 nominácie: *[[Farba citov (film)|Farba citov]]*
* 3 nominácie: *[[Albert Nobbs]]*, *[[Harry Potter a Dary smrti (film)|Harry Potter a Dary smrti: 2. časť]]*, *[[Polnoc v Paríži]]*, *[[Jeden musí z kola von]]*, *[[Transformers - Temná strana Mesiaca]]* a *[[Strom života (film)|Strom života]]*
* 2 nominácie: *[[Odlúčenie Nadera a Simin]]*, *[[Dámska jazda (film z roku 2011)|Dámska jazda]]*, *[[Príšerne nahlas a neuveriteľne blízko (film)|Príšerne nahlas a neuveriteľne blízko]]*, *[[Železná lady (film)|Železná lady]]* a *[[My Week with Marilyn]]*

### Filmy s viacnásobnými oceneniami
* 5 ocenení: *[[Umelec (film)|Umelec]]* a *[[Hugo a jeho veľký objav]]*
* 2 ocenenia: *[[Železná lady (film)|Železná lady]]*

## Externé odkazy
* oscars.org 

Kategória:Oscar
Železničná trať Číčenice – Nové Údolí

|}

**Železničná trať Číčenice – Nové Údolí** (v cestovnom poriadku pre cestujúcich označená číslom **197**) je jednokoľajová regionálna trať. 

Prevádzka na trati bola zahájená v roku 1893 do Prachatic, v roku 1899 do Volarov a v roku 1910 cez hranice spoločne s úsekom Nová Pec – Volary trate 194.

## Nadväzujúce trate
### Číčenice
* Trať 190 České Budějovice – Výhybna Nemanice – Dívčice – Číčenice – Protivín – Ražice – Strakonice – Horažďovice předměstí – Nepomuk – Nezvěstice – Plzeň hl. n.
* Trať 192 Číčenice – Týn nad Vltavou
### Volary
* Trať 198 Strakonice – Volary
## Černý Kříž
* 194 (České Budějovice) Odbočka Rožnov – Černý Kříž

## Externé odkazy
*na ZelPage.cz
*Histoória železničných tratí

## Zdroj

Číčenice - Volary
Kategória:Doprava v okrese Strakonice
Kategória:Doprava v okrese Prachatice
Róbert I. z Artois

náhľad|Róbert I. z Artois (obraz zo 14. storočia
**Robert I.** (1216 – 8. februára 1250), zvaný aj **Dobrý**, bol prvým grófom z Artois ako piaty (a druhý preživší) syn francúzskeho kráľa Ľudovíta VIII a jeho manželky Blanky Kastílskej. 

## Život
Robert získal grófstvo Artois ako apanáž podľa vôle svojho otca (zomrel v 1226) keď dosiahol plnoletosť (21 rokov) v roku 1237. V roku 1240 ponúkol pápež Gregor IX., toho času v spore s nemeckým cisárom Fridrichom III., Robertovi nemeckú cisársku korunu, ten ju však odmietol.

## Sobáš a potomstvo
14. júna 1237 sa Robert oženil s Matildou Brabantskou dcérou Henricha II. Brabantského a Márie Hohenstaufskej.  

Mali spolu 2 deti:

* Blanka (1248–1302)
* Robert II. z Artois (1250–1302), ktorý zdedil Artois po smrti Roberta I. 

## Smrť
Robert I. zomrel keď viedol útok proti Mansúru v Egypte počas siedmej križiackej výpravy. Robert I. spolu s templármi vtrhol do mesta kde však rytieri uviazli v úzkych uliciach a boli premožení. Podľa Jeana de Joinville Robert I. bojoval statočne a zomrel v boji. Podľa Matúša Parížskeho Robert I. ušiel z boja a zahynul pri pokuse prekročiť rieku Thanis, jedno z ramien Nílu.

## Iné projekty

Kategória:Narodenia v 1216
Kategória:Úmrtia v 1250
Kategória:Dynastia Artois
Kategória:Kapetovci
Skříněřov

**Skříněřov** je malá dedinka, časť obce Zbytiny v okrese Prachatice. Nachádza sa asi 2,5&nbsp;km na východ od Zbytín. Prechádza tade železničná trať Číčenice - Volary.  Je tam evidovaných 13 adries. Trvale v obci žijú traja obyvatelia.

**Skříněřov** je tiež názov katastrálneho územia o rozlohe 6,91&nbsp;km2.

## Rodáci
* Wenzel Draxler (1861–1942), nemecký vlastivedný pracovník, riaditeľ školy vo Volaroch, železničný priekopník - vedúci Železničného výboru vo Volaroch, zvaný tiež „minister šumavských železníc“, čestný občan mesta Volary

## Referencie


## Externé odkazy
* Katastrálna mapa katastra Skříněřov.
* Niečo z histórie obce

## Zdroj

Kategória:Dediny okresu Prachatice
Letisko Brusel-Zaventem

**Letisko Brusel** (, ), (IATA: **BRU**, ICAO: **EBBR**) je najväčšie belgické letisko a štrnáste v Európe podľa počtu pohybov v roku 2006. Rozkladá sa východne od Bruselu a leží vo výške  Svoj vznik datuje od prvej svetovej vojny, vtedy vzniklo ako vojenské letisko. Sídli tu okolo 260 spoločností, dokopy priamo zamestnáva 20 000 ľudí a slúži ako domovská základňa pre Brussels Airlines a TUIfly Belgium. 

V roku 2015 vybavilo 23 460 018 cestujúcich

Pod terminálom sa nachádza vlaková stanica, kde prevádzkuje vlakové spojenie NMBS/SNCB.

## Referencie

## Iné projekty

## Externé odkazy
* Oficiálna stránka letiska

Kategória:Letiská v Belgicku
Kategória:Doprava v Bruseli
Pilotný projekt

**Pilotný projekt** je projekt, ktorý sa vzťahuje na prvotnú fázu zavádzania systému (napr. do výroby, štúdia, atď.), so zameraním na obmedzený rozsah konečného riešenia. Rozsah môže byť obmedzený počtom používateľov, absolvovanie určitej časti výroby, prípadne štúdia, ktoré do určitej časti otestuje pripravenosť daného riešenia pre konečné nasadenie do reálneho výstupu. Ide o čiastkovú realizáciu daného výstupu s cieľom otestovať funkčnosť, prípadne zhodnotiť, či daný proces je adaptovateľný v danom prostredí. Cieľom pilotného projektu je otestovať, často v produkčnom prostredí, či systém funguje tak, ako bol navrhnutý a či má predpoklady na konečnú implementáciu.

Kategória:Projektové manažérstvo
Elasmotherium

**Elasmotherium** je vyhynutý živočích zo skupiny veľkých nosorožcov, ktorý žil v Ázii od pliocénu do pleistocénu, teda v dobe pred 2,6 miliónmi až 29 000 rokmi.

## Opis
Elasmotherium dosahoval dĺžku 56 metrov a výšku približne . Jeho hmotnosť predstavovala až 7 ton. Toto zviera však malo aj cez svoju mohutnosť veľmi slušnú pohyblivosť. Na lebke malo impozantný keratínový roh s bázou takmer cez celú tvárovú časť lebky. Dĺžka rohu bola okolo 2 metrov. Elasmotherium sa vyskytoval v otvorených stepiach a na pobrežiach riek, kde sa živil trávou a malými kríkmi.

## Referencie

Kategória:Vymreté cicavce
Kategória:Praveké živočíchy
Kategória:Nosorožcovité
Hyracotherium

**Hyracotherium** je vymretý treťohorný nepárnokopytník, zvyčajne považovaný za prapredka dnešného koňa.

## Opis
Hyracotherium bolo malé, nanajvýš  vysoké zviera (občas sa porovnáva so psom) s malou hlavou, krátkymi čeľusťami a očami takmer v strede hlavy, čo obmedzovalo videnie do strany, zato však zlepšovalo priestorové videnie. Telo bolo štíhle a ľahké, končatiny trochu krátke. Srsť hyracotheria mala zrejme podobný vzhľad ako srsť dnešných jeleňov a pravdepodobne mala svetlé škvrny alebo pruhy na tmavom podklade – 
Hyracotherium bol tvorom, ktorý obýval prales, a také ochranné sfarbenie je bežné u dnes žijúcich bylinožravcov, ktorí žijú v rovnakom prostredí.

## História objavov
Prvé fosílie boli objavené v Anglicku roku 1841 paleontológom Richardom Owenom. Nešlo o kompletnú kostru a kvôli stavbe chrupu sa Owen najprv domnieval, že ide o pozostatky primáta. Neskôr bol považovaný za jazveca – a zviera dostalo meno Hyracotherium, teda zviera podobné Damanovi. V roku 1876 bola v americkom štáte Wyoming nájdená takmer celá kostra zvieraťa, ktoré bolo pre svoju podobnosť s koňmi pomenované *Eohippus*, teda kôň z úsvitu dejín. Až neskôr sa zistilo, že ide o druh totožný s už opísaným Hyracotheriom a podľa pravidla priority je preto platným rodovým menom práve Hyracotherium.

## Zdroj
* 

Kategória:Vymreté cicavce
Kategória:Praveké živočíchy
Príbeh oka

**Príbeh Oka** ja krátka novela, ktorú roku 1928 vydal Georges Bataille. Je rozprávaná z pohľadu mladého, bezmenného muža ktorý spomína na svoj vzťah s mladou Simone, a ich neustále bizarnejšie sexuálne praktiky.

## Dej

Príbeh sa začína zoznámením sa rozprávača príbehu so Simone na pláži v X, pravdepodobne kdesi na juhozápadnom pobreží Francúzska. Prvé kapitoly pozostávajú z opisu ich prvých nezvyčajných sexuálnych skúseností, ktoré často zahŕňajú Simonin zvláštny fetiš pre oči a slepačie vajcia, ako aj vzájomné mazanie sa svojimi telesnými tekutinami. Je to exhibicionistický pár, praktikujúci svoje chúťky pred očami Simoninej duševne chorej a ovdovenej matky.

Pár zorganizuje orgie so skupinou ich opitých rovesníkov, ktoré sa skončia znásilnením niekoľkých dievčat a úplným zošalením ich kamarátky, vytipovanej obete menom Marcelle. Tieto zločiny sú odhalené a rozprávač príbehu je nútený utiecť s otcovou ukradnutou zbraňou. Nasledujúce dni prežíva ukrývajúc sa u Simone, nad ktorou jej rodina nemá žiadnu moc. Simone je stále panna a sľúbi, že sa rozprávačovi oddá až vtedy, keď sa na nich bude pozerať psychicky labilná Marcelle.

Pár teda zistí, v ktorom ústave pre duševne chorých je Marcelle držaná, a na druhý pokus sa im podarí ju uniesť. Šialené dievča sa však obesí v skrini u Simone doma. Pár ma hneď na to sex vedľa mŕtvoly.

Dvojica uteká z Francúzska do Španielska, kde stretávajú Simoninho známeho Lorda Edmunda, bohatého anglického aristokrata, vouyeristu lačne sledujúceho mladý, chlípny pár.

Trojica sleduje býčie zápasy v Madride, počas ktorých je jeden mladý toreador brutálne zabitý zúrivým býkom. Vyvrcholenie príbehu sa odohráva v Seville, kde Simone počas spovede brutálne zvedie mladého rímskokatolíckeho kňaza. Trojica ho následne odvedie do modlitebne, kde Lord Edmund predvedie blasfemickú verziu kresťanskej eucharistie, v ktorej je telo Kristovo nahradené kňazovým semenom a krv Kristova jeho močom, a kde kňaza počas súlože so Simone brutálne zabijú. Následne je kňazovo oko vybraté z jeho hlavy a je vložené do Simoninej pošvy počas súlože s rozprávačom príbehu.

Príbeh sa končí úspešným útekom trojice pred španielskou políciou na jachte do Afriky.

## Externé odkazy
* http://www.ophagor.estranky.cz/clanky/lord-auch---histoire-de-l-oeil-1.html , slovenský preklad Príbehu Oka
* http://www.golob-gm.si/z-links/Georges_Bataille_Story_Of_The_Eye.pdf , anglický preklad Príbehu Oka

Kategória:Novely
Kategória:Erotická literatúra
Kategória:Knihy z 1928
Kategória:Francúzske knihy
Kategória:Sfilmované knihy
Líška falklandská

**Líška falklandská** (iné názvy: **líška južná**, neformálne názvy: *vlk falklandský, falklandský vlk*; bohemizmus: *pes bojovný*; lat.*Dusicyon australis*) bol mäsožravý cicavec voľne žijúci na Falklandských ostrovoch, ktorý vyhynul v roku 1876.

## Opis
Tento endemitský druh bol vysoký  a dlhý 120-. Sfarbený bol podobne ako európsky vlk. Keďže líška falklandská nebola ako živočíšny druh nikdy poriadne zdokumentovaná, vie sa o jej spôsobe života pomerne málo. Pravdepodobne lovila vtáky hniezdiace na zemi (napr. tučniaky), larvy a húsenice.

## Vymretie
Líška falklandská doplatila na svoj vlčí výzor a na to, že sa vyskytovala na pomerne malom území v neveľkom počte. Keď boli Falklandy okolo roku 1860 osídlené britskými chovateľmi oviec, líška falklandská začala byť bezohľadnými farmári nemilosrdne likvidovaná. Bola tiež hojne lovená pre svoju kožušinu. Vzhľadom k malej veľkosti ostrovov a nemožnosti sa pred ľuďmi poriadne schovať bola čoskoro vyhladená. V rokoch 1868 až 1870 bol neúspešne uskutočnený zúfalý pokus o záchranu druhu v londýnskej ZOO, keď sa tento predtým hojný druh dostal na zoznam druhov ohrozených vyhynutím. V roku 1876 bol ulovený posledný jedinec tejto líšky.

## Referencie


## Iné projekty

## Zdroj
* 

Kategória:Psovité
Kategória:Vymreté cicavce podľa IUCN
Mauisaurus

**Mauisaurus** je vyhynutý rod veľkých plesiosaurov, žijúcich v období vrchnej kriedy asi pred 65 miliónmi rokov v okolí dnešného Nového Zélandu. 

Mauisaurus bol zrejme najdlhší známy plesiosaurus, jeho dĺžka mohla dosahovať až 20 metrov (z toho 15 metrov tvoril dlhý a ohybný krk). Jediným doteraz známym druhom tohto rodu je *Mauisaurus haast*, opísaný v roku 1874. Celkovo bolo objavených niekoľko jedincov Mauisaura, zvyčajne však nie príliš dobre zachovaných. Na Novom Zélande je tento praveký plaz natoľko populárny, že sa v roku 1993 dostal aj na miestne poštové známky.

## Zdroj
* 

Kategória:Elasmosauridae
Pliosaury

náhľad|vpravo|Kronosaurus queenslandicus, pliosarus zo strednej kriedy.
**Pliosaury** (alebo **Pliosauroidea**) sú jednou z nadčeľadí skupiny Plesiosauria s relatívne krátkymi krkmi a veľkými hlavami. 

Boli to veľké morské dravce a stali sa najobávanejšími morskými predátormi od ranej jury až do obdobia vrchnej kriedy. S krátkymi krkmi, masívnymi hlavami a zubami vyzbrojenými čeľusťami mohli zaútočiť aj na živočíchy takmer rovnakej veľkosti a vytrhovať z nich kusy mäsa ako dnešné žraloky alebo kosatky.

Kategória:Pliosauroidea
Gallardosaurus

**Gallardosaurus** je vyhynutý rod morského plaza zo skupiny Plesiosauria, žijúceho na území dnešnej západnej Kuby (súvrstvie Jagua) vo vrchnej jure (oxforde). Patril medzi krátkokrké pliosaury (morské plazy s plutvami) a jeho najbližším príbuzným bol zrejme rod Peloneustes. Žil pravdepodobne v plytkých moriach o hĺbke 10-12 metrov a živil sa najmä nektonickými rybami, ktoré lovil pri svojich sezónnych migráciách. 

Tento vodný plaz bol pomenovaný podľa kubánskeho farmára Juana Gallarda, ktorý tohto pravekého tvora objavil už v roku 1946 v tmavej bridlici na severozápade ostrova. Jediným známym druhom je *G. iturraldei*, opísaný paleontologičkou Zulmou Gaspariniovou v roku 2009.

## Zdroj
* 

Kategória:Pliosauridae
Concavenator

**Concavenator** bol rod stredne veľkého dravého dinosaura, ktorý žil v období spodnej kriedy (asi pred 130 miliónmi rokov) na území dnešného Španielska. Jeho jediný druh je **Concavenator corcovatus**.

## Opis
Concavenator bol asi 4 až 6 metrov dlhý dravý dinosaurus, pohybujúci sa po dvoch končatinách. Predné končatiny mal kratšie, čeľuste boli mohutné a vysadené vrúbkovanými zubami. Zaujímavým znakom však boli veľké výbežky dvoch stavcov nad panvou, ktoré zrejme za života zvieraťa podopierali akýsi veľký hrboľ. Ten mohol slúžiť na termoreguláciu (podobne ako u súčasných tiav) alebo k vnútrodruhovej signalizácii.

## Operenie
Na lakťových kostiach tohto dinosaura objavili vedci akési hrbolčeky, majúce zrejme väzbu na ukotvenie pernatých štruktúr. Je teda možné, že zaživa bol rod Concavenator aspoň na predných končatinách operený. Žiadne odtlačky peria v okolí skameneliny síce objavené neboli (naopak zachovali sa odtlačky šupín z niektorých častí tela), operenie je však pomerne pravdepodobné. V tom prípade je možné vidieť jeho počiatok už u vývojovo primitívnych zástupcov kladu Neotetanurae, žijúcich v období strednej jury.

## Galéria

Súbor:Concavenator SIZE.png|Veľkostné porovnanie s človekom.
Súbor:Concavenator corcovatus by Daniel Vidal 2012.png|Rekonštrukcia výzoru.


## Referencie

## Zdroj
* 

## Externé odkazy
* 

Kategória:Carnosauria
Kategória:Kriedové dinosaury
Kategória:Dinosaury z Európy
Kategória:Operené dinosaury
Australovenator

**Australovenator** („južný lovec“) bol rod mäsožravého dinosaura (teropóda) z nadčeľade Allosauroidea, žijúceho v období prelomu spodnej a vrchnej kriedy (stupeň alb, asi pred 98 miliónmi rokov) na území dnešnej Austrálie. Jediný druh je **Australovenator wintonensis**.

thumb|left|Diagram znázorňujúci dostupný fosílny materiál Australovenatora
thumb|left|Rekonštrukcia vzhľadu
Je známy na základe čiastočne zachovalej lebky a postkraniálnej kostry. Materiál s označením AODL 604 bol opísaný paleontológom Scottom Hucknellom a jeho kolegami v roku 2009. Podľa fylogenetickej analýzy je Australovenator zrejme príbuzný rodu Fukuiraptor a carcharodontosauroidom. Išlo o stredne veľkého allosauroida, s dĺžkou okolo 6 metrov a výškou v bedrách okolo 2 metrov bol zrejme veľmi šikovným lovcom. Autormi opisu bol dokonca označený ako „gepard obdobia kriedy“. Rovnako ako väčšina ostatných teropódov bol tiež dvojnohým mäsožravým tvorom. Lovil asi stredne veľké dinosaury a iné stavovce.

## Referencie
* 

Kategória:Carnosauria
Kategória:Kriedové dinosaury
Kategória:Dinosaury z Austrálie
Montpellier HB

**Montpellier Agglomération Handball**, známy ako aj **Montpellier HB**, je hádzanársky klub z mesta Montpellier, Francúzsko. V roku 2003 vyhral prestížnu EHF Ligu majstrov. Je to jediný francúzsky klub, ktorému sa tento titul podarilo získať. V roku 2009 Montpellier získal jedného z najlepších hádzanárov sveta - Nikolu Karabatiča.

## Úspechy
*2003 - **[[EHF Liga majstrov]]** 1. miesto

## Slováci v klube
*Richard Štochl, brankár - v sezónach 2010/11 a 2011/12 

## Referencie

Kategória:Francúzske hádzanárske kluby